Julie Andrews
1960-luvun lopulla Andrews esiintyi kahden suuren musikaalielokuvan päärooleissa. "Star! – tähti" (1968) oli elämäkerrallinen elokuva musikaalitähti Gertrude Lawrencen elämästä, "Darling Lili" (1970) komediallinen musikaali. Suurten musikaalien aika alkoi kuitenkin olla ohi Hollywoodissa. Kumpikaan elokuva ei yltänyt "Maija Poppasen" tai "Sound of Musicin" suosioon. Tämän jälkeen Andrews keskittyi lähinnä perheeseensä ja muutti perheineen Sveitsiin.
Emma Stone
Vuonna 2014 Stone näytteli elokuvissa "Magic in the Moonlight" ja "Birdman", joista jälkimmäisestä hän sai parhaan naissivuosan Oscar-ehdokkuuden. Samana vuonna hän debytoi Broadwayllä musikaalissa "Cabaret". Vuonna 2016 Stone näytteli musikaalielokuvassa "La La Land", josta hänet palkittiin parhaan naispääosan Oscarilla ja Golden Globella.